Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na určenie gestorských ústredných orgánov štátnej správy, zodpovedných za prebratie a aplikáciu smerníc 

Spôsob pripomienkového konania |
Počet vznesených pripomienok, z toho zásadných | 7  / 2
Počet vyhodnotených pripomienok | 6
Počet akceptovaných pripomienok, z toho zásadných | 6  / 2
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 0  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 2 (0o,2z) | | |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 1 (1o,0z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | 2 (2o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | | x
14 . | Ministerstvo zdravotníctva Slovenskej republiky | 1 (1o,0z) | | |
15 . | Úrad vlády Slovenskej republiky | | | | x
16 . | Protimonopolný úrad Slovenskej republiky | | | x |
17 . | Štatistický úrad Slovenskej republiky | | | x |
18 . | Úrad geodézie, kartografie a katastra Slovenskej republiky | | | x |
19 . | Úrad jadrového dozoru Slovenskej republiky | | | x |
20 . | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | x |
21 . | Úrad pre verejné obstarávanie | | | x |
22 . | Úrad priemyselného vlastníctva Slovenskej republiky | | | x |
23 . | Správa štátnych hmotných rezerv Slovenskej republiky | | | x |
24 . | Národný bezpečnostný úrad | | | x |
25 . | Národná banka Slovenska | | | x |
26 . | Podpredseda vlády SR pre ľudské práva a národnostné menšiny | | | x |
27 . | Najvyšší kontrolný úrad Slovenskej republiky | | | x |
28 . | Generálna prokuratúra Slovenskej republiky | | | x |
29 . | Centrum pre medzinárodnoprávnu ochranu detí a mládeže | | | | x
30 . | Ústredie práce, sociálnych vecí a rodiny | | | | x
31 . | Odbor vládnej agendy Úradu vlády | | | | x
32 . | Európske spotrebiteľské centrum | | | | x
33 . | Štátny dopravný úrad | | | | x
34 . | Odbor verejného obstarávania MŽP SR | | | | x
35 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
36 . | Odbor právnych služieb a odvolacích konaní | | | | x
| SPOLU | 7 (5o,2z) | 0 (0o,0z) | 21 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

bodu 29. prílohy 
V súvislosti s bojom proti obchodovaniu s ľuďmi vymenoval minister vnútra Slovenskej republiky na základe uznesenia vlády Slovenskej republiky č. 668 zo dňa 7. septembra 2005 národného koordinátora pre oblasť boja proti obchodovaniu s ľuďmi a na jeho základe bol taktiež prijatý prvý koncepčný materiál na národnej úrovni vyhlasujúci boj proti tejto závažnej trestnej činnosti v podobe Národného akčného plánu boja proti obchodovaniu s ľuďmi na roky 2006-2007. S cieľom splnenia úloh stanovených uznesením vlády Slovenskej republiky č. 3 zo dňa 11. januára 2006 bol v októbri roku 2006 menovaný do funkcie národného koordinátora pre oblasť boja proti obchodovaniu s ľuďmi štátny tajomník Ministerstva vnútra Slovenskej republiky. 
Vzhľadom k tomu, že predmetná smernica nahrádza rámcové rozhodnutie pôvodne upravujúce oblasť prevencie a boja proti obchodovaniu s ľuďmi, ktorá je predmetom aktivít národného koordinátora pre oblasť boja proti obchodovaniu s ľuďmi, navrhujeme ako gestora prebratia tejto smernice určiť Ministerstvo vnútra Slovenskej republiky, v spolupráci s Ministerstvom spravodlivosti Slovenskej republiky ako spolugestorom. 
Táto pripomienka je zásadná.

Z

A

Po ďalších konzultáciách a vysvetleniach MS SR ustúpilo od zásadnej pripomienky. Znenie príslušného bodu návrhu uznesenia k smernici 2011/36/EÚ bolo upravené tak, že sa ministerke spravodlivosti ukladá úloha "preveriť v spolupráci s podpredsedom vlády a ministrom práce, sociálnych vecí a rodiny, ministrom vnútra, ministrom školstva, vedy, výskumu a športu úplnosť transpozície smernice Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV, v prípade potreby zabezpečiť prebratie ostatných ustanovení smernice a vykonať opätovnú notifikáciu vnútroštátnych právnych predpisov, zabezpečujúcich súlad vnútroštátneho právneho poriadku s touto smernicou"

MS SR

úlohe B.7 návrhu uznesenia 
Úlohu B.7 návrhu uznesenia navrhujeme uložiť ministrovi vnútra Slovenskej republiky v spolupráci s ministerkou spravodlivosti Slovenskej republiky. 
Táto pripomienka je zásadná.

Z

A

Po ďalších konzultáciách a vysvetleniach MS SR ustúpilo od zásadnej pripomienky. Znenie príslušného bodu návrhu uznesenia k smernici 2011/36/EÚ bolo upravené tak, že sa ministerke spravodlivosti ukladá úloha "preveriť v spolupráci s podpredsedom vlády a ministrom práce, sociálnych vecí a rodiny, ministrom vnútra, ministrom školstva, vedy, výskumu a športu úplnosť transpozície smernice Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV, v prípade potreby zabezpečiť prebratie ostatných ustanovení smernice a vykonať opätovnú notifikáciu vnútroštátnych právnych predpisov, zabezpečujúcich súlad vnútroštátneho právneho poriadku s touto smernicou".

MF SR

k prílohe materiálu 
-k smernici 2011/61/EÚ uvedenej pod číslom 54 žiadam doplniť, že smernica bude prebratá do novely zákona č. 203/2011 Z. z. o kolektívnom investovaní, 
- k smernici 2011/64/EÚ uvedenej pod číslom 57 žiadam uviesť, že smernica bola notifikovaná Európskej komisii dňa 17.8.2011 s úplnou transpozíciou. Na základe tejto skutočnosti je potrebné upraviť návrh uznesenia vlády SR a bod B.4. vypustiť.

O

A

V bode 54 prílohy materiálu bol doplnený právny predpis, ktorý zabezpečí transpozíciu smernice 2011/61/EÚ. 
V bode 57 prílohy materiálu doplnená informácia o vykonaní notifikácie vnútroštátnych právnych predpisov k smernici 2011/64/EÚ a v nadväznosti na to vypustený bod B.4. návrhu uznesenia.

MPRV SR

K návrhu uznesenia  
Body B.23 až B.30 návrhu uznesenia žiadame vypustiť. Predmetné smernice boli prebraté nariadením vlády Slovenskej republiky č. 222/2011 Z. z., ktorým sa mení a dopĺňa nariadenie vlády Slovenskej republiky č. 373/2008 Z. z., ktorým sa ustanovujú požiadavky na uvádzanie prípravkov na ochranu rastlín na trh v znení neskorších predpisov a notifikované.

O

A

Na základe skutočnosti, že medzičasom od predloženia materiálu na MPK došlo k notifikácii príslušných právnych predpisov k predmetným smerniciam, úlohy B.23. až B.30. návrhu uznesenia boli vypustené.

MPRV SR

K prílohe materiálu  
V prílohe materiálu v bode 61 do stĺpca „Návrh slovenského právneho predpisu, do ktorého bude smernica transponovaná“, žiadame doplniť. 
„Smernica bude prebratá do novely nariadenia vlády Slovenskej republiky č. 50/2007 Z. z. o registrácii odrôd pestovaných rastlín“.

O

A

Identifikácia právneho predpisu, ktorým sa zabezpečí prebratie smernice 2011/68/EÚ doplnená do prílohy materiálu. Zároveň upravené aj znenie úlohy uloženej v návrhu uznesenia vlády k predmetnej smernici tak, že minister pôdohospodárstva a rozvoja vidieka je zaviazaný na predloženie návrhu právneho predpisu na rokovanie vlády, ktorým sa zabezpečí prebratie dotknutej smernice v termíne do 15. 11. 2011.

ÚNMS SR

prílohe, bod 11 
V prílohe v bode 11. - Smernica Komisie 2011/18/EÚ z 1. marca 2011, ktorou sa menia a dopĺňajú prílohy II, V a VI k smernici Európskeho parlamentu a Rady 2008/57/ES o interoperabilite systému železníc v Spoločenstve – žiadame uviesť Úrad pre normalizáciu, metrológiu a skúšobníctvo Slovenskej republiky ako spolugestora, nakoľko v zmysle zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov je autorizačnou a notifikačnou autoritou.

O

A

ÚNMS SR doplnené ako spolugestor k smernici 2011/18/EÚ v zmysle pripomienky.